ব্রিসবেনে চলছে ভারত-অস্ট্রেলিয়া প্রথম টি টোয়েন্টি ম্যাচ। আর তিনি, সঞ্জয় বাঙ্গার এখন সিডনিতে। ভারতীয় দলের ব্যাটিং পরামর্শদাতা বাঙ্গার। টি টোয়েন্টি সিরিজের প্রথম ম্যাচ হচ্ছে ব্রিসবেনে আর ব্যাটিং পরামর্শদাতা দলের সঙ্গে নেই। অনেকেই চমকে উঠতে পারেন বাঙ্গারের নতুন ঠিকানা শুনে। 

এই বিষয়ে অন্যান্য খবর

ধোনি আর আগের মতো নেই। সত্যিটা জানিয়ে দিলেন ভারতের প্রাক্তন তারকা 


কিন্তু সঞ্জয় বাঙ্গার কেন সিডনিতে? টিম ম্যানেজমেন্টই বাঙ্গারকে সিডনিতে যেতে বলেছেন। পৃথ্বী শ, হনুমা বিহারীর মতো প্রতিভাবান ক্রিকেটারদের নিয়ে বাঙ্গার টেস্টের প্রস্তুতি করছেন সিডনিতে। 
উল্লেখ্য, ৬ ডিসেম্বর থেকে শুরু হচ্ছে টেস্ট সিরিজ। টিম ম্যানেজমেন্ট চায় বাঙ্গার তরুণ প্রতিভাদের তৈরি করুন টেস্ট সিরিজের জন্য। অস্ট্রেলিয়ার উইকেটের সঙ্গে মানিয়ে নেওয়ার জন্য ভারতীয় ব্যাটসম্যানদের প্রস্তুত করার কাজে এখন সিডনিতে সঞ্জয় বাঙ্গার। 
ভারতীয় ক্রিকেট কন্ট্রোল বোর্ডের বক্তব্য, টি টোয়েন্টি সিরিজ চলাকালীন বিরাট কোহলি, রোহিত শর্মা এবং রবি শাস্ত্রী রয়েছেন। এই তিন মূর্তি ভাল করে দল সামলাতে পারবেন বলেই বিশ্বাস বোর্ডের। বাঙ্গার বরং পৃথ্বী শ, হনুমা বিহারীদের মতো ক্রিকেটারদের অস্ট্রেলিয়ার পরিবেশের সঙ্গে মানিয়ে নেওয়ার জন্য তৈরি করুন।